CELEX: 62008CB0119
Language: ro
Date: 2009-02-05 00:00:00
Title: Cauza C-119/08: Ordonanța Curții (Camera a treia) din 5 februarie 2009 (cerere de pronunțare a unei hotărâri preliminare formulată de Lietuvos vyriausiasis administracinis teismas — Republica Lituania) — Mechel Nemunas UAB/Valstybinė mokesčių inspekcija prie Lietuvos respublikos finansų ministerijos [Articolul 104 alineatul (3) primul paragraf din Regulamentul de procedură — Prima directivă TVA — A șasea directivă TVA — Articolul 33 alineatul (1) — Noțiunea impozite pe cifra de afaceri — Impozit calculat în funcție de cifra de afaceri a întreprinderilor, destinat finanțării unui program de dezvoltare și întreținere a rețelei rutiere naționale]

16.5.2009   
            
            
               RO
            
            
               Jurnalul Oficial al Uniunii Europene
            
            
               C 113/16
            
         Ordonanța Curții (Camera a treia) din 5 februarie 2009 (cerere de pronunțare a unei hotărâri preliminare formulată de Lietuvos vyriausiasis administracinis teismas — Republica Lituania) — Mechel Nemunas UAB/Valstybinė mokesčių inspekcija prie Lietuvos respublikos finansų ministerijos
   (Cauza C-119/08) (1)
   
   (Articolul 104 alineatul (3) primul paragraf din Regulamentul de procedură - Prima directivă TVA - A șasea directivă TVA - Articolul 33 alineatul (1) - Noțiunea „impozite pe cifra de afaceri” - Impozit calculat în funcție de cifra de afaceri a întreprinderilor, destinat finanțării unui program de dezvoltare și întreținere a rețelei rutiere naționale)
   2009/C 113/32
   Limba de procedură: lituaniana
   
      Instanța de trimitere
   
   Lietuvos vyriausiasis administracinis teismas
   
      Părțile din acțiunea principală
   
   
      Reclamantă: Mechel Nemunas UAB
   
      Pârâtă: Valstybinė mokesčių inspekcija prie Lietuvos respublikos finansų ministerijos
   
      Obiectul
   
   Cerere de pronunțare a unei hotărâri preliminare — Lietuvos vyriausiasis administracinis teismas — Interpretarea primei Directive 67/227/CEE Consiliului din 11 aprilie 1967 privind armonizarea legislațiilor statelor membre privind impozitele pe cifra de afaceri (JO 71, p. 1301) și a articolului 33 din Directiva 77/388/CEE: a șasea Directivă a Consiliului din 17 mai 1977 privind armonizarea legislațiilor statelor membre privind impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p.1) — Impozit lituanian de utilizare a infrastructurilor rutiere calculat în funcție de cifra de afaceri a unei întreprinderi în vederea finanțării programului de dezvoltare și întreținere a rețelei de șosele naționale
   
      Dispozitivul
   
   Articolul 33 din Directiva 77/388/CEE: a șasea Directivă a Consiliului din 17 mai 1977 privind armonizarea legislațiilor statelor membre privind impozitele pe cifra de afaceri — sistemul comun al taxei pe valoarea adăugată: baza unitară de evaluare, astfel cum a fost modificată prin Directiva 91/680/CEE a Consiliului din 16 decembrie 1991, trebuie să fie interpretat în sensul că nu se opune perceperii unui impozit precum reținerea asupra veniturilor prevăzută de Legea lituaniană de finanțare a programului de întreținere și dezvoltare a rețelei rutiere (Lietuvos Respublikos kelių priežiūros ir plėtros programos finansavimo įstatymas).
   
      (1)  JO C 128, 24.5.2008.